
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 308 

9 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση της Περιφερειακής Γνωμοδοτικής Επιτρο¬ 
πής του εδαφίου (γ) τηςπαρ. 15 του άρθρου 7 του 
Ν.3299/2004 και καθορισμός της διαδικασίας λει¬ 
τουργίας της . 1 

Αύξηση μετοχικού κεφαλαίου της Αμιγούς Δημοτικής 
Επιχείρησης Νομού Λάρισας με την επωνυμία 
«Αναπτυξιακή Επιχείρηση Δήμου Πλατυκάμπου 
Νομού Λάρισας (ΑΝ.Ε.Π.)» . 2 

Σύσταση αμιγούς Δημοτικής Επιχείρησης στο Δήμο 
Ελαφίνας, με την επωνυμία «Δημοτική Κατασκευα¬ 
στική Επιχείρηση Ανάπτυξης Δήμου Ελαφίνας» 
(ΔΗ.Κ.ΕΠ.Α.Δ.Ε.) . 3 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Δημοτικού Σχο¬ 
λείου Δ.Δ. Μοσιάς Δήμου Φενεού», Ν. Κορινθίας . 4 

Κατάργηση Νομικού Προσώπου Δημοσίου Δικαίου 
στο Δήμο Φενεού με την επωνυμία «Σχολική Επι¬ 
τροπή Δημοτικού Σχολείου Δ.Δ. Μεσινού», Ν. Κο¬ 
ρινθίας . 5 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Δημοτικού Σχο¬ 
λείο - Νηπιαγωγείου Δ.Δ. Μεσινού» Δήμου Φενεού, 

Ν. Κορινθίας. 6 

Κατάργηση Νομικού Προσώπου Δημοσίου Δικαίου 
στο Δήμο Φενεού με την επωνυμία «Σχολική Επι¬ 
τροπή Νηπιαγωγείου Δ.Δ. Μοσιάς» Ν. Κορινθίας . 7 

Έγκριση ωρών υπερωριακής απασχόλησης στους 
υπαλλήλους Πολιτικής Προστασίας της Νομαρχια¬ 
κής Αυτοδιοίκησης Μαγνησίας. 8 

Καθιέρωση υπερωριακής εργασίας στους υπαλλή¬ 
λους της Δ/νσης Αγροτικής Ανάπτυξης Ροδόπης 
για την παράδοση των καπνών για το χρονικό διά¬ 
στημα από 1.2.2005 έως 30.6.2005. 9 

Έγκριση υπερωριακής απασχόλησης των υπαλλήλων 
του Δημοτικού Γυμναστηρίου Βύρωνα. 10 


ΑΠΟΦΑΣΕΙ Σ 

Αριθ. 1122 (1) 

Σύσταση της Περιφερειακής Γνωμοδοτικής Επιτροπής 
του εδαφίου (γ) της παρ. 15 του άρθρου 7 του 
Ν.3299/2004 και καθορισμός της διαδικασίας λειτουρ¬ 
γίας της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137/τ.Α./ 
26.7.1985) «Κυβέρνηση και Κυβερνητικά όργανα», όπως 
ισχύει. 

2. Τις διατάξεις του Ν. 3299/2004 (ΦΕΚ τ.Α’ 261/ 
23.12.2004) «Κίνητρα Ιδιωτικών Επενδύσεων για την Οι¬ 
κονομική Ανάπτυξη και την Περιφερειακή Σύγκληση». 

3. Τις διατάξεις του Π.Δ. 51/1987 «Καθορισμός των Πε¬ 
ριφερειών της Χώρας για τον συντονισμό της Περιφερει¬ 
ακής Ανάπτυξης». 

4. Τις διατάξεις του Ν.2503/30.5.1997 «Διοίκηση, οργάνω¬ 
ση, στελέχωσητης Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις», αποφασίζουμε: 

Άρθρο 1 

1. Συστήνεται στην έδρα της Περιφέρειας Δυτικής Ελ¬ 
λάδος, σύμφωνα με το εδάφιο (γ) της παρ. 15 του άρθρου 
7 του Ν. 3299/2004, Περιφερειακή Γνωμοδοτική Επιτρο¬ 
πή, μέλη της οποίας είναι: 

I. Ο Γενικός Γραμματέας της Περιφέρειας Δυτικής Ελ¬ 
λάδος, ως Πρόεδρος. 

II. Ο Προϊστάμενος της Δ/νσης Σχεδιασμού και Ανάπτυ¬ 
ξης της Περιφέρειας Δυτικής Ελλάδος, ως μέλος. 

III. Ο Προϊστάμενος του Τμήματος Κινήτρων Περιφερει¬ 
ακής Ανάπτυξης της Δ/νσης Σχεδιασμού και Ανάπτυξης 
της Περιφέρειας Δυτικής Ελλάδος, ως μέλος. 

IV. Ενας (1) εκπρόσωπος της Δ/νσης Γεωργικής Ανά¬ 
πτυξης της Περιφέρειας Δυτικής Ελλάδος, ειδικός σε θέ¬ 
ματα επενδύσεων, ως μέλος. 

V. Ενας (1) εκπρόσωπος της Περιφερειακής Υπηρεσίας 
Τουρισμού Δυτικής Ελλάδος του Ε.Ο.Τ., ως μέλος. 

VI. Ένας (1) εκπρόσωπος της Διεύθυνσης Βιομηχανίας 
της έδρας της Περιφέρειας Δυτικής Ελλάδας, προερχό¬ 
μενος από την αρμόδια Δ/νση της Ν.Α. Αχάίας, ως μέλος. 

VII. Ένας (1) εκπρόσωποςτου Συνδέσμου Ελληνικών Βιο¬ 
μηχανιών (ΣΕΒ), προερχόμενος από τον Σύνδεσμο Βιομη¬ 
χανιών Πελοποννήσου και Δυτικής Ελλάδος, ως μέλος. 

VIII. Ένας (1) εκπρόσωπος ενός έκτων Εμπορικών και 
Βιομηχανικών Επιμελητηρίωντωντριών (3) νομώντης Πε¬ 
ριφέρειας Δυτικής Ελλάδος, ως μέλος. 

IX. Ένας (1) εκπρόσωπος του Οικονομικού Επιμελητη¬ 
ρίου Ελλάδος (ΟΕΕ),της έδρας της Περιφέρειας Δυτικής 
Ελλάδας, προερχόμενος από το Περιφερειακό Τμήμα Β. 
Δ. Πελοποννήσου - Δυτικής Στερεός και Νήσων, ως μέλος. 

X. Ένας (1) εκπρόσωπος του Τεχνικού Επιμελητηρίου 
Ελλάδος (ΤΕΕ), της έδρας της Περιφέρειας Δυτικής Ελ¬ 
λάδας, προερχόμενος από το Τμήμα Δυτικής Ελλάδος, 
ως μέλος. 

XI. Ένας (1) εκπρόσωπος της Εθνικής τράπεζας της Ελ¬ 
λάδος, της έδρας της Περιφέρειας Δυτικής Ελλάδας, ως 
μέλος. 

XII. Ένας (1) εκπρόσωπος της Εμπορικής τράπεζας της 
Ελλάδος, της έδρας της Περιφέρειας Δυτικής Ελλάδας, 
ως μέλος. 

XIII. Ένας (1) εκπρόσωπος της ΑΙράε ΒεηΙς της έδρας 
της Περιφέρειας Δυτικής Ελλάδας, ως μέλος. 

XIV. Ένας (1) εκπρόσωπος της ΕΕΘ ΕυΐΌ03ηΙ< Εγ 935Ι35, 
της έδρας της Περιφέρειας Δυτικής Ελλάδας, ως μέλος. 

XV. Ένας (1) εκπρόσωπος της τράπεζας Πειραιώς, της 
έδρας της Περιφέρειας Δυτικής Ελλάδας, ως μέλος. 

2. Της Επιτροπής προεδρεύει ο Γενικός Γραμματέας 
Περιφέρειας Δυτικής Ελλάδος, ή ο νόμιμος αναπληρω¬ 
τής του που ορίζεται ο Γενικός Δ/ντής της Περιφέρειας 
Δυτικής Ελλάδος. Κωλυομένων ή απάντων και των δύο, 
αναπληρούνται από τον Προϊστάμενο της Δ/νσης Σχεδια- 
σμού και Ανάπτυξης της Περιφέρειας Δυτικής Ελλάδος. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Περιφερειακής Γνωμοδοτικής Επιτροπής 

Έργο της Περιφερειακής Γνωμοδοτικής Επιτροπής εί¬ 
ναι η γνωμοδότηση: 

1. Για αιτήσεις υπαγωγής στον Ν.3299/2004 επενδυτι¬ 
κών σχεδίων που σύμφωνα με το άρθρο 7 του ιδίου νόμου 
υποβάλλονται και εξετάζονται απότηνΔ/νση Σχεδιασμού 
και Ανάπτυξης της Περιφέρειας Δυτικής Ελλάδας, καθώς 
και για αιτήσεις υπαγωγής επενδύσεων ή και προγραμ¬ 
μάτων χρηματοδοτικής μίσθωσης εξοπλισμού που εμπί¬ 
πτουν στα Ειδικά καθεστώτα ενίσχυσης της παρ. 1 του 
άρθρου 9του Ν.3299/2004 και σύμφωνα με το οικείο Προ¬ 
εδρικό διάταγμα θέσπισης του Ειδικού καθεστώτος Ενί¬ 
σχυσης, υποβάλλονται στην Περιφέρεια Δυτικής Ελλά¬ 
δας. 

2. Για αιτήματα τροποποίησης αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή 
εταιρικών μεριδίωνή μίσθωσης επένδυσης, καθώς και για 
την ανάκληση αποφάσεων υπαγωγής και επιστροφή ενι¬ 
σχύσεων που έχουν καταβληθεί και αφορούν σε επενδύ¬ 
σεις ή/και προγράμματα χρηματοδοτικής μίσθωσης εξο¬ 
πλισμού που έχουν υπαχθεί στο Ν.2601/1998 ή τον Ν. 
1892/1990 ή τον Ν. 1262/1982, για την υπαγωγή των οποί¬ 
ων έχει γνωμοδοτήσει η Περιφερειακή Γνωμοδοτική Επι¬ 
τροπή της παρούσας απόφασης ή η αντίστοιχη Περιφε¬ 
ρειακή Γνωμοδοτική Επιτροπή του Ν.2601/1998 ή του Ν. 
1892/1990 ή του Ν. 1262/1982. 

3. Γ ια τα θέματα της προηγούμενης παραγράφου (2) 
που έχουν υπαχθεί σε προγενέστερους αναπτυξιακούς 
νόμους, εφόσον οι φάκελοι των επενδύσεων αυτών ήταν 
της αρμοδιότητας της Περιφέρειας Δυτικής Ελλάδας κα¬ 


τά το στάδιο έγκρισης τους και τηρούνται σε αυτήν ή εν¬ 
δεχόμενα θα μεταβιβασθούν λόγω αρμοδιότητας. 

Άρθρο 3 

Καθορισμός Εισηγητών και Γραμματέων 

1. Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης, είναι η 
Δ/νση Σχεδιασμού και Ανάπτυξης της Περιφέρειας Δυτι¬ 
κής Ελλάδας. 

2. Η Δ/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. Ει¬ 
σηγητές της Επιτροπής ορίζονται υπάλληλοι της ίδιας 
Δ/νσης που χειρίζονται το εκάστοτε εξεταζόμενο θέμα. 

3. Γραμματέαςτης Επιτροπής καθώς και Αναπληρωτής 
βοηθός Γραμματέας ο οποίος επικουρεί τον γραμματέα 
κατά τις συνεδριάσεις, ορίζονται υπάλληλοι της Δ/νσης 
Σχεδιασμού και Ανάπτυξης της Περιφέρειας Δυτικής Ελ¬ 
λάδας. Ο γραμματέας και ο Αναπληρωτής βοηθός Γ ραμ¬ 
ματέας είναι αρμόδιοι για την τήρηση των πρακτικών των 
συνεδριάσεων και για κάθε γραμματειακή υποστήριξη 
που απαιτείται για την ομαλή λειτουργία της Επιτροπής. 

Άρθρο 4 

Κανονισμός Λειτουργίας της Περιφερειακής 
Γνωμοδοτικής Επιτροπής 

1. Οι συνεδριάσεις της Περιφερειακής Γνωμοδοτικής 
Επιτροπής γίνονται στην έδρα της Περιφέρειας Δυτικής 
Ελλάδας μετά από έγγραφη πρόσκληση των μελών της 
από τον Πρόεδρο, οποιαδήποτε εργάσιμη ημέρα εντός ή 
πέρα από το ωράριο των Δημοσίων Υπηρεσιών. 

2. Από τα θέματα που είναι έτοιμα να εισαχθούν στην 
Επιτροπή για συζήτηση, καταρτίζεται η Ημερήσια Διάτα¬ 
ξη, η οποία κοινοποιείται στα μέλη με μέριμνα της Γραμ- 
ματείας πριν από την συνεδρίαση της Επιτροπής, μαζί με 
τις αντίστοιχες εισηγήσεις της Δ/νσης Σχεδιασμού και 
Ανάπτυξης. 

3. Η Επιτροπή γνωμοδοτεί επί θεμάτων που εισηγείται η 
Δ/νση Σχεδιασμού και Ανάπτυξης και τα μέλη της δύνα- 
νται να ενημερώνονται επί όλων των θεμάτων και στοιχεί¬ 
ων των σχετικών φακέλων. 

4.0 Γ ραμματέαςτης Επιτροπήςτηρείπρακτικάτων συ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο και τον Γραμματέα της 
Επιτροπής. Ο Γ ραμματέας μεριμνά για την κοινοποίηση 
των Πρακτικών στη Δ/νση Σχεδιασμού και Ανάπτυξης για 
τις περαιτέρω ενέργειες και την έκδοση των σχετικών 
αποφάσεων. 

Μια σειρά επικυρωμένων πρακτικών καθώς και τα σχέ¬ 
δια των εισηγήσεωντηρείται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του 
Ν.3299/2004 στην Γνωμοδοτική Επιτροπή, τηρείται από¬ 
λυτη σειρά προτεραιότητας με την οποία έχουν υποβλη¬ 
θεί οι αιτήσεις αυτές και εφόσον δεν έχουν τεθεί στο αρ¬ 
χείο της υπηρεσίας, σύμφωνα με την παρ. 5 του άρθρου 
7του Ν.3299/2004. Είναι δυνατή η ταυτόχρονη εισαγωγή 
σε συγκεκριμένη συνεδρίαση της Γνωμοδοτικής Επιτρο¬ 
πής αιτήσεων υπαγωγής που έχουν υποβληθεί σε διαφο¬ 
ρετικά χρονικά σημεία εντός του διμήνου της περίπτωσης 
(α) της παρ. 1 του άρθρου 7 του Ν.3299/2004, υπό την 
προϋπόθεση ότι δεν έχει παραληφθεί η εισαγωγή καμιάς 
αίτησης υπαγωγής που έχει υποβληθεί κατά τον ίδιο ή 

προγενέστερο χρόνο από το χρόνο υποβολής εκείνων 
που εισάγονται στη συγκεκριμένη συνεδρίαση. 

7. - Τα οριζόμενα στην προηγούμενη παράγραφο (6) 
έχουν ανάλογη εφαρμογή αυτοτελώς, για την εισαγωγή 
στην Περιφερειακή Γνωμοδοτική Επιτροπή της παρού¬ 
σας απόφασης, των αιτήσεων υπαγωγής στο Ν.3299/ 
2004 που εμπίπτουν σε κάθε Ειδικό καθεστώς ενίσχυσης 
της παραγράφου 1 του άρθρου 9 του Ν.2601/1998 που 
υποβάλλονται στην αρμόδια υπηρεσία της Περιφέρειας 
Δυτικής Ελλάδας. 

8. Στις συνεδριάσεις της Επιτροπής είναι δυνατόν να 
καλούνται από τον Πρόεδρο ή να γίνονται δεκτοί με από¬ 
φαση της Γνωμοδοτικής Επιτροπής εκπρόσωποι των 
επενδυτικών φορέων, Υπηρεσιών του Δημοσίου και λοι¬ 
πών φορέων εφόσον αυτό κρίνεται σκόπιμο για την παρο¬ 
χή πρόσθετων διευκρινήσεωντρος υποβοήθηση του έρ¬ 
γου της Επιτροπής. 

Άρθρο 5 

Περιορισμοί και όροι για τα μη μέλη της 
Περιφερειακής Γνωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
την τελευταία δετία είναι σύμβουλοι ή συμμετέχουν στο 
εταιρικό ή μετοχικό κεφαλαίο ή στη διοίκηση επιχειρήσε¬ 
ων ή έχουν καταρτίσει ή συμμετάσχει στην κατάρτιση 
επενδυτικών σχεδίων ή είναι εξωτερικοί αξιολογητές ή 
έχουν συντάξει την αξιολόγηση επενδύσεων, προγραμ¬ 
μάτων χρηματοδοτικής μίσθωσης εξοπλισμού ή επιχειρη¬ 
ματικών σχεδίων ή έχουν ελέγξει αιτήσεις υποηωγης, κα¬ 
τά την τελευταία δετία τον έχουν υπαχθεί στο Ν. 
1892/1990, ή στον Ν.2601/1998, ή στο Ν.3299/2004, ή 
έχουν υποβάλλει αίτηση για να υπαχθούν στις διατάξεις 
του Ν.3299/2004, εφόσον στις συνεδριάσεις αυτές εξε¬ 
τάζονται θέματα των επιχειρήσεων αυτών ή θέματα άλ¬ 
λων επιχειρήσεων ίδιου ή συναφούς αντικειμένου. 

2. Στα μέλη και τους εισηγητές της Περιφερειακής Γνω¬ 
μοδοτικής Επιτροπής που προβλέπονται με την παρούσα 
απόφαση, εφαρμόζονται οι διατάξεις του άρθρου 24 του 
Ν.2429/96 περί υποβολής δήλωσης περιουσιακής τους 
κατάστασης, όπως τροποποιήθηκε και ισχύει με τις δια¬ 
τάξεις του Ν.3213/2003. 

Άρθρο 6 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης γίνεται, σύμφωνα με το 
εδάφιο (στ) της παρ. 13 του άρθρου 7 του Ν.3299/2004, 
με απόφαση του Γ ενικού Γ ραμματέατης Περιφέρειας Δυ¬ 
τικής Ελλάδος, μη δημοσιευμένη στην Εφημερίδα της Κυ- 
βερνήσεως. 

Άρθρο 7 

1. Η ισχύς της παρούσας απόφασης αρχίζει από την δη¬ 
μοσίευση της στην Εφημερίδα της Κυβερνήσεως, οπότε 
παύει και η ισχύς της προηγούμενης απόφασης 238 
Γ. Γ./17.8.1998 του Γ ενικού Γ ραμματέα Περιφέρειας Δυτι¬ 
κής Ελλάδος. 

2. Από τις διατάξεις της παρούσας απόφασης εκημάται 
ότι δεν προκαλείται πρόσθετη επιβάρυνση του Προϋπο¬ 
λογισμού Δημοσίων Επενδύσεων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 2 Μαρτίου 200δ 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


Αριθ. 19911,261 (2) 

Αύξηση μετοχικού κεφαλαίου της Αμιγούς Δημοτικής 
Επιχείρησης Νομού Λάρισας με την επωνυμία «Ανα¬ 
πτυξιακή Επιχείρηση Δήμου Πλατυκάμπου Νομού Λά¬ 
ρισας (ΑΝ.Ε.Π.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) των άρθρων 277 - 284, 291 και 304 του Π.Δ. 410/1993 
(Φ.Ε.Κ. Α’231) 

β) του άρθρου 6 του Ν. 2δ03/1997 (ΦΕΚΑ’ 107) 

γ) του Ν. 2839/2000, ΦΕΚ-196 Α’. 

2. Την υπ’ αριθμ. δ642/11.4.2004 απόφασή μας για τη 
σύσταση αμιγούς Δημοτικής Επιχείρησης στο Δήμο Πλα¬ 
τυκάμπου με την επωνυμία «Αναπτυξιακή Επιχείρηση Δή¬ 
μου Πλατυκάμπου» (ΦΕΚ467/τ.Β'/17.4.2004). 

3. Την υπ’ αριθμ. 174/2004 απόφαση του Δημοτικού 
Συμβουλίου του Δήμου Πλατυκάμπου με την οποία τρο¬ 
ποποιείται η συστατική πράξη της Επιχείρησης και αυξά¬ 
νεται το μετοχικό κεφάλαιο αυτής κατά δΟ.ΟΟΟ ευρώ. 

4. Τον Κανονισμό Λειτουργίας της Επιχείρησης 

δ. Την υπ’ αριθμ. 2682/10.δ.2001 απόφασή μας (ΦΕΚ 
597/21.5.2001/τ.β’), περί παροχής εξουσιοδότησης για 
την υπογραφή εγγράφων «Με εντολή Γ.Γ.Π. Θεσσαλίας» 
στον Προϊστάμενο της Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

Τροποποιούμε την υπ’ αριθμ. 6642/11.4.2004 απόφασή 
μας για τη σύσταση αμιγούς επιχείρησης στο Δήμο Πλα¬ 
τυκάμπου με την επωνυμία «Αναπτυξιακή Επιχείρηση Δή¬ 
μου Πλατυκάμπου» (ΦΕΚ 467/τ.Β'/17.4.2004) και αυξά¬ 
νουμε το κεφάλαιο αυτής κατά 30.000 ευρώ, από 6.000 
ευρώ σε 36.000 ευρώ για την κάλυψη των λειτουργικών 
δαπανών της Επιχείρησης. Κατά τα λοιπά ισχύει η υπ’ 
αριθμ. 3642/11.4.2004 απόφασή μας για τη σύσταση αμι¬ 
γούς επιχείρησης στο Δήμο Πλατυκάμπου με την επωνυ¬ 
μία «Αναπτυξιακή Επιχείρηση Δήμου Πλατυκάμπου» 
(ΦΕΚ467/τ.Β'/17.4.2004). 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Πλατυ¬ 
κάμπου ύψους 50.000 ευρώ για το τρέχον οικονομικό 
έτος, ενώ για τα επόμενα τέσσερα (4) έτη προκαλείται δα¬ 
πάνη αντίστοιχου ύψους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Φεβρουάριου 2005 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

Αριθ. 1500 (3) 

Σύσταση αμιγούς Δημοτικής Επιχείρησης στο Δήμο 
Ελαφίνας, με την επωνυμία «Δημοτική Κατασκευα¬ 
στική Επιχείρηση Ανάπτυξης Δήμου Ελαφίνας» 
(ΔΗ.Κ.ΕΠ.Α.Δ.Ε.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

1. Τις διατάξεις: 

α) των άρθρων 277-284του Π.Δ/τος 410/1995 (Δ.Κ.Κ.), 

β) του Ν.2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων, για την Τοπική 
Αυτ/ση και άλλες διατάξεις», και 

γ) του άρθρου 27του Ν.2081/1992: «Προσθήκη άρθρου 
29 στοΝ. 1558/1985». 

2. Την υπ’ αριθ. 20/2005 απόφαση του Δημοτικού Συμ¬ 
βουλίου Ελαφίνας περί σύστασης αμιγούς Δημοτικής Επι¬ 
χείρησης με την επωνυμία «Δημοτική Κατασκευαστική Επι¬ 
χείρηση Ανάπτυξης Δήμου Ελαφίνας" (ΔΗ.Κ.ΕΠ.Α.Δ.Ε.). 

3. Την από 15.12.2004 Οικονομοτεχνική Μελέτη, απο¬ 
φασίζουμε: 

Α. Συστήνουμε στον Δήμο Ελαφίνας Επιχείρηση με την 
επωνυμία «Δημοτική Κατασκευαστική Επιχείρηση Ανά¬ 
πτυξης Δήμου Ελαφίνας» (ΔΗ.Κ.ΕΠ.Α.Δ.Ε.), ως ίδιο νομι¬ 
κό πρόσωπο ιδιωτικού δικαίου το οποίο διέπεται από τις 
διατάξεις των άρθρων 277 και επόμενα του Π.Δ/τος 
410/1995. 

Β. Σκοπός της επιχείρησης είναι: 

1. Η συντήρηση και επισκευή της υπάρχουσας τεχνικής 
υποδομής (δίκτυα ύδρευσης, αποχέτευσης, ηλεκτροφω- 
τισμού, κτιριακών εγκαταστάσεων, και λοιπών έργων 
υποδομής). 

2. Η συντήρηση και αναβάθμιση της υπάρχουσας αθλη¬ 
τικής και πολιτιστικής υποδομής (κτιριακής, εγκαταστά¬ 
σεων και εξοπλισμού). Η μελέτη και ανάπτυξη της πολιτι¬ 
στικής υποδομής καθώς και αυτής για την αναβάθμιση 
του λαϊκού αθλητισμού. 

3. Η στήριξη και υποβοήθηση του αναπτυξιακού έργου 
του δήμου. Η ανάληψη δραστηριοτήτων με σκοπό την 
πραγματοποίηση εσόδων στα πλαίσια της αξιοποίησης 
της δημοτικής περιουσίας και των τοπικών συγκριτικών 
πλεονεκτημάτων. Τέτοιες ενέργειες είναι η σύνταξη των 
σχετικών μελετών και η εξασφάλιση των αναγκαίων εγκρί¬ 
σεων και αδειών, η μελέτη και κατασκευή τεχνικών έργων 
υποδομής τουριστικών αθλητικών οικιστικών και εμπορι¬ 
κών εγκαταστάσεων, έργα και δραστηριότητες για την 
προστασία του περιβάλλοντος και η εκτέλεση διάφορων 
κοινωφελών έργων στην περιοχή του Δήμου Ελαφίνας. 

4. Η εκπόνηση μελετών, η κατασκευή τεχνικών έργων, η 
εκτέλεση μεταφορικών εργασιών και η πραγματοποίηση 
επενδύσεων για την ευρύτερη ανάπτυξη της περιοχής. 

5. Η προστασία του φυσικού και δομημένου περιβάλλο¬ 
ντος του Δήμου διαμέσου της υποστήριξης, ανάπτυξης 
και υλοποίησης πρωτοβουλιών για την προστασία του πε¬ 
ριβάλλοντος και των οικοσυστημάτων της περιοχής στα 
πλαίσιο δράσεων για την τοπική ανάπτυξη. Τέτοιες είναι η 
εκπόνηση μελετών, η εκτέλεση έργων, η παροχή συμβου¬ 
λών, κλπ. που ανταποκρίνονται στους σκοπούς και τις δυ¬ 
νατότητες της επιχείρησης και ανατίθενται σε αυτή από 
το Δημόσιο, το Δήμο, Νομικά Πρόσωπα του Δημοσίου, 
Ο.Τ.Α, επιχειρήσεις Ο.Τ.Α. Επίσης, η εφαρμογή προ¬ 
γραμμάτων διαχείρισης απορριμμάτων και ανακύκλω¬ 
σης. 

6. Η συνεργασία και συμμετοχή σε κοινά προγράμματα 
με τις ελληνικές, ευρωπαϊκές και διεθνείς αρχές, οργανι¬ 
σμούς, ερευνητικά ιδρύματα, Ο.Τ.Α, επιχειρήσεις, ιδιώ¬ 
τες , κλπ, για τη ν αξιοποίη ση εθνικών και ευ ρωπάίκών προ¬ 
γραμμάτων. Η εκπόνηση και υλοποίηση προγραμμάτων 
και μελετών που στοχεύουν στην αγροτική, οικονομική, 
κοινωνική τουριστική ανάπτυξη καθώς και στην πολιτιστι¬ 
κή ανάπτυξη με την αξιοποίηση πρωτοβουλιών που εκπο¬ 
ρεύονται και συγχρηματοδοτούνται από την Ευρωπαϊκή 
Ένωση και άλλους Εθνικούς ή Διεθνείς Οργανισμούς σε 
συνεργασία με το δημόσιο ή ιδιωτικό τομέα, τους κοινω¬ 
νικούς φορείς και τις παραγωγικές τάξεις. 

7. Η παροχή υπηρεσιών και η υλοποίηση προγραμμά¬ 
των κοινωνικής πολιτικής του Δήμου και παροχής κοινω¬ 
νικής μέριμνας για τους κατοίκους και τους επισκέπτες, 


διαφόρων κοινωνικών ομάδων (παιδιά, νέοι, τρίτη ηλικία, 
γυναίκες, άτομα με ειδικές ανάγκες, παλιννοστούντες, 
μειονοτικές ομάδες κλπ.). Ειδικότερα, η επιχείρηση μπο¬ 
ρεί να αναλάβει την οργάνωση της λειτουργίας Κ.Α.Π.Η, 
στο οποίο θα παρέχονται και κοινωνικές συμβουλευτικές, 
υποστηρικτικές, ιατρικές, κλπ. υπηρεσίες. 

8. Η ίδρυση και λειτουργία μονάδων παροχής υπηρε¬ 
σιών στους κατοίκους και τους επισκέπτες της περιοχής 
καθώς και η ανάπλαση αξιοποίηση και εκμετάλλευση χώ¬ 
ρων και εγκαταστάσεων του Δήμου, όπως η οργάνωση 
και λειτουργία Κέντρου Οικογένειας, μέσω του οποίου θα 
παρέχονται υπηρεσίες, συμβουλές και κάθε είδους υπο¬ 
στήριξη σε εργαζόμενες ή άνεργες γυναίκες, σε νέες μη¬ 
τέρες, στα νέα ζευγάρια, στις μονογονεϊκές οικογένειες, 
η ίδρυση και λειτουργία βρεφονηπιακών σταθμών, κλπ. 

9. Η διοργάνωση κάθε είδους πολιτιστικών, αθλητικών 
και κοινωνικών δραστηριοτήτων, εκθέσεων, επιδείξεων, 
εορταστικών, παραδοσιακών και άλλων εκδηλώσεων για 
την προώθηση και προβολή των σκοπών του δήμου ή της 
επιχείρησης, για την αντίστοιχη προβολή και προώθηση 
άλλων φορέων, καθώς και για τη διάδοση της καλλιτεχνι¬ 
κής παιδείας στους τομείς μουσικής, χορού, θεάτρου, κι¬ 
νηματογράφου, φωτογραφίας, εικαστικών τεχνών, κ.λπ. 
Ακόμη η οργάνωση - παρουσίαση - εκμετάλλευση επιστη¬ 
μονικών, εμπορικών και άλλων συναντήσεων και παρεμ¬ 
φερών δραστηριοτήτων για την προβολή της περιοχής 
καθώς και ομάδων πολιτών ή φορέων και των κάθε είδους 
προϊόντων τους. 

10. Η ανάπτυξη και εκμετάλλευση οργανωμένων εμπο¬ 
ρικών δραστηριοτήτων για την εξυπηρέτηση των κατοί¬ 
κων και των επισκεπτών όπως: δημοτικές αγορές, λαϊκές 
αγορές, καταστήματα, αναψυκτήρια, κλπ. 

11. Η ίδρυση άλλων επιχειρήσεων ή κοινοπραξιών, η δη¬ 
μιουργία θυγατρικών επιχειρήσεων, η συμμετοχή, η συ¬ 
νεργασία με υφιστάμενες ή η εξαγορά τους για την κά¬ 
λυψη των αναγκών του Δήμου και των κατοίκων που δρα¬ 
στηριοποιούνται στους τομείς των κατασκευών, της 
βιοτεχνίας, του τουρισμού, της αλιείας, της γεωργίας, 
της αμπελουργίας, των οικολογικών καλλιεργειών, και 
της κτηνοτροφίας. 

12. Η δημιουργία της απαραίτητης υποδομής για παρο¬ 
χή συμβουλευτικών υπηρεσιών σε θέματα διοικητικά, 
αναπτυξιακά, νομικά, οικονομικά, τεχνικά και νέων τεχνο¬ 
λογιών για την υποστήριξη και ανάπτυξη των δραστηριο¬ 
τήτων του Δήμου και άλλων φυσικών και νομικών προσώ¬ 
πων ιδιωτικού και δημοσίου δικαίου. 

13. Η παροχή συμβουλευτικής υποστήριξης και τεχνι¬ 
κής βοήθειας σε μικρομεσαίες επιχειρήσεις και άλλους 
φορείς για τη συμμετοχή τους σε εθνικά και Κοινοτικά 
αναπτυξιακά προγράμματα. 

14. Η δημιουργία κέντρων παροχής υπηρεσιών ηλε¬ 
κτρονικού εμπορίου, η πρόσβαση σε δίκτυα και εν γένει η 
διευκόλυνση της επικοινωνίας και συνεργασίας ανάμεσα 
σε απομακρυσμένους χρήστες που ανήκουν στον επιχει¬ 
ρηματικό κόσμο καθώς και σε άλλες ομάδες πολιτικές, 
πολιτιστικές, θρησκευτικές, αθλητικές κλπ. 

15. Η ανάπτυξη επαφών, συνεργασίας και ανταλλαγών 
τεχνογνωσίας με εθνικά και διευρωπάίκά δίκτυα προώθη¬ 
σης της αναπτυξιακής διαδικασίας. 

Γ. Η χρονική διάρκεια της επιχείρησης ορίζεται σε 50 
χρόνια από την ημέρα δημοσίευσης της συστατικής πρά¬ 
ξης της στην Εφημερίδα της Κυβερνήσεως. 

Δ. ΈδρατηςΔΗ.Κ.ΕΠ.Α.Δ.Ε. θαείναιτο Παλαιό Κεραμί¬ 
δι του Νομού Πιερίας. 

Η επιχείρηση θα εγκατασταθεί σε γραφεία τα οποία θα 
παρέχει η Δημοτική αρχή. 

• Επίσης, μπορούν να χρησιμοποιηθούν κτίρια και συν¬ 
δυασμός χώρων, ανάλογα με τις ανάγκες των διαφόρων 
επιμέρους τμημάτων της ΔΗ.Κ.ΕΠ.Α.Δ.Ε., σε άλλους οι¬ 
κισμούς του Δήμου. 

Ε. ΔΙΟΙΚΗΣΗ 

Η ΔΗ.Κ.ΕΠ.Α.Δ.Ε. θα διοικείται από επταμελές Διοικητι¬ 
κό Συμβούλιο, του οποίου η σύνθεση θα έχει ως εξής: 

• Πέντε (5) αιρετούς εκπροσώπουςτου Δημοτικού Συμ¬ 
βουλίου Ελαφίνας. Ένα από τα μέλη του Δημοτικού συμ¬ 
βουλίου που ορίζεται ως μέλος του Διοικητικού Σ/λιου 
τγης επιχείρησης προέρχεται από τη μειοψηφία (άρθρο 
278 παρ. 1 Π.Δ. 410/1995) προτείνεται από το συνδυασμό 
της μειοψηφίας. 

• Έναν (1) εκπρόσωπο των εργαζομένων της Επιχείρη¬ 
σης, αν αυτή απασχολεί περισσότερα από είκοσι (20) άτο¬ 
μα, οπότε το Δ.Σ. αυξάνει τον αριθμό των μελώντου σε εν¬ 
νέα (9) με την πρόσληψη και ενός ακόμη μέλους από τις 
υπόλοιπες κατηγορίες (αιρετοί, εκπρόσωποι φορέων, τε- 
χνοκράτες). 

• Έναν (1) εκπρόσωπο Αγροτικού Συνεταιρισμού του 
Δήμου Ελαφίνας. 

• Ένα (1) τεχνοκρατικό μέλος που θα έχει πείρα ή σχε¬ 
τικές γνώσεις με τα αντικείμενα λειτουργίας της Δημοτι¬ 
κής Επιχείρησης. 

Ο Πρόεδρος του Διοικητικού Συμβουλίου εκπροσωπεί 
την Επιχείρηση στα δικαστήρια και σε κάθε αρχή και δίνει 
τους όρκους που επιβάλλεται. 

Το Διοικητικό Συμβούλιο μπορεί να προσλάβει ή να ορί¬ 
σει ένα από τα μέλη ως Διευθυντή της Δημοτικής Επιχεί¬ 
ρησης. Μετά από απόφαση του Διοικητικού Συμβουλίου 
μπορεί να ανατεθεί η εκπροσώπηση της επιχείρησης στο 
Διευθυντή της επιχείρησης. Η συγκρότηση η λειτουργία 
και οι αρμοδιότητες των οργάνων διοίκησης, η οργάνωση, 
η λειτουργία, η διαχείριση και εποπτεία της επιχείρησης, 
διέπονται από τις σχετικές διατάξεις του Π.Δ. 410/1995 
(Δ.Κ.Κ.) τον Ν. 1416/1984 και την αριθμ. 25027/1984 από¬ 
φαση του Υπουργού Εσωτερικών (ΦΕΚ 244 Β’). 

ΣΤ. Το κεφάλαιο της επιχείρησης ορίζεται σε 100.000 
Ευρώ και θα καταβληθεί από το Δήμο σε δέκα ισόποσες 
ετήσιες δόσεις, με τη δημοσίευση σε Φ.Ε.Κ. της συστατι¬ 
κής πράξης της επιχείρησης. 

Ζ. Πόροι της επιχείρησης είναι τα έσοδα από την άσκη¬ 
ση της δραστηριότητάς της, οι πρόσοδοι από την περιου¬ 
σία της, οι εθνικές ή κοινοτικές επιχορηγήσεις ή επιδοτή¬ 
σεις, οι δωρεές, τα κληροδοτήματα, τα κέρδη από τη συμ¬ 
μετοχή της σε άλλους φορείς και κάθε άλλο έσοδο που θα 
προκύπτει από τις λοιπές δραστηριότητες που θα ασκεί 
στα πλαίσια της εξυπηρέτησης των σκοπών ίδρυσης και 
λειτουργίας της. 

Η. Η επιχείρηση διαλύεται: 

α. Με απόφαση του Δημοτικού Συμβουλίου και με την 
έγκριση του Γενικού Γραμματέα της Περιφέρειας ή του 
αντίστοιχου οργάνου σε περίπτωση διοικητικής μεταβο¬ 
λής των Περιφερειών του κράτους. 

β. Όταν λήξει η διάρκειά της χωρίς να έχει παραταθεί. 

γ. Σε περίπτωση πτώχευσης. 

Τη διάλυση της επιχείρησης ακολουθεί εκκαθάριση με 
τις προβλεπόμενες από το νόμο διαδικασίες. Το υπόλοι¬ 
πο περιέρχεται στο Δήμο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ελαφί¬ 
νας, ύψους 10.000 Ευρώ για το τρέχον οικονομικό έτος 
2005 και ισόποση θα είναι για τα επόμενα εννέα (9) έτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 24 Φεβρουάριου 2005 

Ο Γ ενικός Γ ραμματέας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 2843 (4) 

Σύσταση Νομικού Προσώπου Δημοσίου Δικαίου με την 
επωνυμία «Σχολική Επιτροπή Δημοτικού Σχολείου 
Δ.Δ. Μοσιάς Δήμου Φενεού», Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995. 

2. Τις διατάξεις του αρθρ. 7 του Ν. 2503/1997 «Διοίκη¬ 
ση, οργάνωση στελέχωση της Περιφέρειας, ρύθμιση θε¬ 
μάτων για την τοπική αυτ/ση και άλλες διατάξεις». 

3. Τις διατάξεις των παρ. 8-15 του άρθρου 5 του Ν. 
1894/1990 για Ακαδημία Αθηνών και άλλες εκπαιδευτικές 
διατάξεις και του άρθρου 27 του Ν. 2081/92 που ρυθμί¬ 
ζουν τον έλεγχο των δαπανών που προκαλούν οι κανονι¬ 
στικές διοικητικές πράξεις. 

4. Την υπ’ αριθμ. 95/2004 νόμιμα ληφθείσα απόφαση 
του Δημοτικού Συμβουλίου Φενεού περί κατάργησης Νο¬ 
μικού Προσώπου με την επωνυμία «Σχολική Επιτροπή Νη¬ 
πιαγωγείου Δ.Δ. Μοσιάς» και σύστασης ιδίου Νομικού 
Προσώπου με την επωνυμία «Σχολική Επιτροπή Δημοτι¬ 
κού Σχολείου Δ.Δ. Μοσιάς» Δήμου Φενεού. 

5. Την υπ’ αριθμ. 8832/31.12.1997 απόφαση του Γ ενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του (ΦΕΚ 
551/3.6.1998, τ.Β’). 

6. Την υπ’ αριθμ. 66322/Δ4/29.7.2004 Κοινή Απόφαση 
των Υπουργών Οικονομικών και Εθνικής Παιδείας με την 
οποία ιδρύεται στο 2° Γ ραφείο Α’θμιας Εκπαίδευσης Μο- 
νοθέσιο Δημοτικό Σχολείο Μοσιάς, αποφασίζουμε: 

Συνιστούμε στο Δήμο Φενεού του Ν. Κορινθίας Νομικό 
Πρόσωπο Δημοσίου Δικαίου με την επωνυμία «Σχολική 
Επιτροπή Δημοτικού Σχολείου Δ.Δ. Μοσιάς». 

Σκοπός του Νομικού Προσώπου είναι: 

Α. Η διαχείριση των πιστώσεων που διατίθενται για την 
κάλυψη των δαπανών λειτουργίας, των αντίστοιχων σχο¬ 
λείων (θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κλπ.). 

Β. Η αμοιβή των καθαριστριών. 

Γ. Η εκτέλεση μικρών έργων για την επισκευή και συ¬ 
ντήρηση των αντίστοιχων σχολείων και του κάθε είδους 
εξοπλισμού τους. 

Δ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

Ε. Η εισήγηση προς τις αντίστοιχες Δ/νσεις Α/θμιας και 
Β/θμιας Εκπ/σης για τον εφοδιασμό από τον Οργανισμό 
Σχολικών Κτιρίωντων αντίστοιχων σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία για τις αντίστοιχες σχολικές 
βιβλιοθήκες. 

Ζ. Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη , με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους. 

Η. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων, καθώς και η λήψη κά- 

θε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

Πόροι του Νομικού Προσώπου είναι: 

1. Η Ετήσια επιχορήγηση του Δήμου ποσού 100 Ευρώ. 

2. Η Ετήσια επιχορήγηση του Κράτους. 

3. Κάθε είδους εισφορές, δωρεές, κληρονομιές και κλη¬ 
ροδοσίες. 

4. Εισπράξεις από το αντίτιμο των παρεχομένων υπηρε¬ 
σιών και πρόσοδοι απάτην περιουσία του. 

Το Νομικό Πρόσωπο εκπροσωπείται σταΔικαστήρια και 
σε κάθε δημόσια Αρχή από τον Πρόεδρο και όταν αυτός 
απουσιάζει από τον Αντιπρόεδρο. 

Από τις διατάξεις αυτής της απόφασης προκύπτει ετή¬ 
σια δαπάνη ποσού 100 Ευρώ, σε βάρος του προϋπολογι¬ 
σμού του Δήμου Φενεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 10 Φεβρουάριου 2005 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθ. 2840 (5) 

Κατάργηση Νομικού Προσώπου Δημοσίου Δικαίου στο 
Δήμο Φενεού με την επωνυμία «Σχολική Επιτροπή Δη¬ 
μοτικού Σχολείου Δ.Δ. Μεσινού», Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995 και 
7τουΝ. 2503/1997. 

2. Την υπ’ αριθμ. 17754/13.9.1991 προηγούμενη από¬ 
φαση του Νομάρχη Κορινθίας περί σύστασης Νομικού 
Προσώπου με την επωνυμία «Σχολική Επιτροπή Δημοτι¬ 
κού Σχολείου Δ.Δ. Μεσινού» όπως τροποποιήθηκε με την 
αριθμ. 13326/25.8.1999 μεταγενέστερη απόφαση της 
Υπηρεσίας μας. 

3. Την υπ’ αριθμ. 95/2004 νόμιμα ληφθείσα απόφαση 
του Δημοτικού Συμβουλίου Φενεού, περί κατάργησηςτου 
παραπάνω Νομικού Προσώπου με την επωνυμία «Σχολική 
Επιτροπή Δημοτικού Σχολείου Δ.Δ. Μεσινού». 

4. Τις διατάξεις του Ν. 1894/1990 περί Σχολικών Επι¬ 
τροπών και του άρθρου 27 του Ν. 2081/1992 που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

5. Το γεγονός ότι με την κοινή απόφαση των Υπουργών 
Οικονομικών και Εθνικής Παιδείας και Θρησκευμάτων 
αριθμ. 69267/Δ4/20.7.2004 μεταφέρεται από το σχολικό 
έτος 2004-2005 η έδρα του Νηπιαγωγείου Μοσιάς στο 
Δημοτικό Διαμέρισμα Μεσινού του Δήμου Φενεού και στο 
εξής θα ονομάζεται Νηπιαγωγείο Μεσινού. 

6. Το γεγονός ότι στο Δημοτικό Σχολείο και το Νηπια¬ 
γωγείο Μεσινού θα συστεγάζονται. 

7. Την υπ’ αριθμ. 8832/31.12.1997 απόφαση του 
Γ.Γ.Π.Π. περί ανάθεσης αρμοδιοτήτων και ασκήσεων κατ’ 
εντολή του (ΦΕΚ551/τ. β'/3.6.1998), αποφασίζουμε: 

Ανακαλούμε την υπ’ αριθμ. 17754/13.9.1991 προηγού¬ 
μενη απόφαση του Νομάρχη Κορινθίας όπως τροποποιή¬ 
θηκε με την υπ’ αριθμ. 13326/25.8.1999 μεταγενέστερη 
απόφαση και καταργούμε το Νομικό Πρόσωπο με την 
επωνυμία «Σχολική Επιτροπή Δημοτικού Σχολείου Δ.Δ. 
Μεσινού του Δήμου Φενεού». Από τις διατάξεις αυτής της 


απόφασης δεν προκαλείται δαπάνη σε βάρος του προϋ¬ 
πολογισμού του Δήμου Φενεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 10 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθ. 2842 (6) 

Σύσταση Νομικού Προσώπου Δημοσίου Δικαίου με την 
επωνυμία «Σχολική Επιτροπή Δημοτικού Σχολείο - Νη¬ 
πιαγωγείου Δ.Δ. Μεσινού» Δήμου Φενεού, Ν. Κοριν¬ 
θίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995. 

2. Τις διατάξεις του αρθρ. 7 του Ν. 2503/1997 «Διοίκη¬ 
ση, οργάνωση στελέχωση της Περιφέρειας, ρύθμιση θε¬ 
μάτων για την τοπική αυτ/ση και άλλες διατάξεις». 

3. Τις διατάξεις των παρ. 8-15 του άρθρου 5 του Ν. 
1894/1990 για Ακαδημία Αθηνών και άλλες εκπαιδευτικές 
διατάξεις και του άρθρου 27του Ν. 2081/1992 που ρυθμί¬ 
ζουν τον έλεγχο των δαπανών που προκαλούν οι κανονι¬ 
στικές διοικητικές πράξεις. 

4. Την υπ’ αριθμ. 95/2004 νόμιμα ληφθείσα απόφαση 
του Δημοτικού Συμβουλίου Φενεού περί κατάργησης Νο¬ 
μικού Προσώπου με την επωνυμία «Σχολική Επιτροπή Δη¬ 
μοτικού Σχολείου» και σύστασης ιδίου Νομικού Προσώ¬ 
που με την επωνυμία «Σχολική Επιτροπή Δημοτικού Σχο¬ 
λείου - Νηπιαγωγείου Δ.Δ. Μεσινού» Δήμου Φενεού. 

5. Την υπ’ αριθμ. 8832/31.12.1997 απόφαση του Γ ενικού 
Γ ραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του (ΦΕΚ 
551/3.6.1998,τ.Β’). 

6. Την υπ’ αριθμ. 69267/Δ4/20.7.2004 Κοινή Απόφαση 
των Υπουργών Οικονομικών και Εθνικής Παιδείας με την 
οποία μεταφέρεται από το σχολικό έτος 2004-2005 η 
έδρα του Νηπιαγωγείου Μοσιάς στο Δημοτικό Διαμέρι¬ 
σμα Μεσινού του Δήμου Φενεού και στο εξής θα ονομά¬ 
ζεται Νηπιαγωγείο Μεσινού, αποφασίζουμε: 

Συνιστούμε στο Δήμο Φενεού του Ν. Κορινθίας Νομικό 
Πρόσωπο Δημοσίου Δικαίου με την επωνυμία «Σχολική 
Επιτροπή Δημοτικού Σχολείου - Νηπιαγωγείου Δ.Δ. Μεσι- 
νού». 

Σκοπός του Νομικού Προσώπου είναι: 

Α. Η διαχείριση των πιστώσεων που διατίθενται για την 
κάλυψη των δαπανών λειτουργίας, των αντίστοιχων σχο¬ 
λείων ( θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κλπ.). 

Β. Η αμοιβή των καθαριστριών. 

Γ. Η εκτέλεση μικρών έργων για την επισκευή και συ¬ 
ντήρηση των αντίστοιχων σχολείων και του κάθε είδους 
εξοπλισμού τους. 

Δ. Η αποκατάσταση φθορών καιζημιώντωνεπίπλων, εξο¬ 
πλισμού και γενικά των διδακτηριακών εγκαταστάσεων. 

Ε. Η εισήγηση προς τις αντίστοιχες Δ/νσεις Α/θμιας και 
Β/θμιας Εκπ/σης για τον εφοδιασμό από τον Οργανισμό 
Σχολικών Κτιρίων των αντίστοιχων σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία για τις αντίστοιχες σχολικές 
βιβλιοθήκες. 

Ζ. Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων έπιπλα και σκεύη , με βι¬ 
βλία για τη σχολική βιβλιοθήκη και γενικά με άλατα μέσα 
που είναι απαραίτητα για τη λειτουργία τους. 

Η. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων, καθώς και η λήψη κά¬ 
θε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

Πόροι του Νομικού Προσώπου είναι: 

Α. Η Ετήσια επιχορήγηση του Δήμου ποσού 100 Ευρώ. 

Β. Η Ετήσια επιχορήγηση του Κράτους. 

Γ. Κάθε είδους εισφορές, δωρεές, κληρονομιές και κλη¬ 
ροδοσίες. 

Δ. Εισπράξεις από το αντίτιμο των παρεχομένων υπη¬ 
ρεσιών και πρόσοδοι από την περιουσία του. 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια Αρχή από τον Πρόεδρο και όταν αυτός 
απουσιάζει από τον Αντιπρόεδρο. 

Από τις διατάξεις αυτής της απόφασης προκύπτει ετή¬ 
σια δαπάνη ποσού 100 Ευρώ , σε βάρος του προϋπολογι¬ 
σμού του Δήμου Φενεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 10 Φεβρουάριου 2005 
Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθ. 1413 (7) 

Κατάργηση Νομικού Προσώπου Δημοσίου Δικαίου στο 
Δήμο Φενεού με την επωνυμία «Σχολική Επιτροπή Νη¬ 
πιαγωγείου Δ.Δ. Μοσιάς» Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995 και 
7τουΝ. 2503/1997. 

2. Την αριθμ. 6839/12.5.2003 προηγούμενη απόφαση 
του Γεν. Γραμ. Περ. Πελ/σου περί σύστασης Νομικού 
Προσώπου με την επωνυμία «Σχολική Επιτροπή Νηπια¬ 
γωγείου» Δ.Δ. Μοσιάς. 

3. Την υπ’ αριθμ. 95/2004 νόμιμα ληφθείσα απόφαση 
του Δημοτικού Συμβουλίου Φενεού, περί κατάργησηςτου 
παραπάνω Νομικού Προσώπου με την επωνυμία «Σχολική 
Επιτροπή Νηπιαγωγείου» Δ.Δ. Μοσιάς . 

4. Τις διατάξεις του Ν. 1894/1990 περί Σχολικών Επι¬ 
τροπών και του άρθρου 27του Ν. 2081/1992 που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

5. Το γεγονός ότι με την κοινή απόφαση των Υπουργών 
Οικονομικών και Εθνικής Παιδείας και Θρησκευμάτων 
αριθμ. 69267/ΔΑ/20.7.2004 μεταφέρεται από το σχολικό 
έτος 2004-2005 η έδρα του Νηπιαγωγείου Μοσιάς στο 
Δημοτικό Διαμέρισμα Μεσινού του Δήμου Φενεού και στο 
εξής θα ονομάζεται Νηπιαγωγείο Μεσινού. 

6. Την υπ’ αριθμ. 8832/31.12.1997 απόφαση του Γ ενικού 
Γ ραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων κατ’ εντολή του (ΦΕΚ 551 
τ.Β'/3.6.1998), αποφασίζουμε: 

Ανακαλούμε την υπ’ αριθμ. 6839/12.5.2003 προηγούμε¬ 
νη απόφαση του Γεν. Γραμ. Περιφέρειας Πελοποννήσου 
και καταργούμε το Νομικό Πρόσωπο με την επωνυμία 
«Σχολική Επιτροπή Νηπιαγωγείου Δ.Δ. Μοσιάς του Δή¬ 
μου Φενεού». 


Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Φενεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 10 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθ. 161 (8) 

Έγκριση ωρών υπερωριακής απασχόλησης στους υπαλ¬ 
λήλους Πολιτικής Προστασίας της Νομαρχιακής Αυ¬ 
τοδιοίκησης Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 18 παρ. 1, 2 του Ν. 
2470/1997 όπως αντικαταστάθηκαν με το άρθρο 15 του Ν. 
2592/1998. 

2. Τις διατάξεις του άρθρου 35 παρ. 7 του Ν. 2738/1999. 

3. Τις διατάξειςτου άρθρου 62του Π.Δ. 30/1996. 

4. Το γεγονός ότι οι υπηρετούντες στο Τμήμα Πολιτικής 
Προστασίας της ΝΑΜ α) Στέφανος Δημητρακόπουλος, 
Προϊστάμενος β) Ιωάννης Μόνος Αναπληρωτής Προϊστά¬ 
μενος και γ) Ευαγγελία Αστάρα απασχολούνται υπερω- 
ριακά για την αντιμετώπιση εκτάκτων αναγκών που προ¬ 
κύπτουν στο Νομό (χιονοπτώσεις, πλημμύρες, κατολι¬ 
σθήσεις, πυρκαγιές, Σεισμούς, επικίνδυνη ρύπανση της 
ατμόσφαιρας, Αντιμετώπιση Τεχνολογικού ατυχήματος, 
Διακοπών παροχής ύδρευσης στις πόλεις, μόλυνση ή κα¬ 
ταστροφή εγκαταστάσεων, Διακοπές ηλεκτρικής ενέρ¬ 
γειας, θανατηφόρες επιδημίες, προστασία πληθυσμού 
από καύσωνα, επικίνδυνη ρύπανση της θάλασσας, Μεγά¬ 
λα Μεταφορικά Ατυχήματα (χερσαία - θαλάσσια - Αερο¬ 
πορικά), Διακοπές Τηλεπικοινωνιών και λοιπές περιπτώ¬ 
σεις που αναφέρονται στο Γενικό Σχέδιο ΠΟΑ. 
ΠΡΟΣΤΑΣΙΑΣ - ΞΕΝΟΚΡΑΤΗΣ. 

5. Το γεγονός ότι η υπηρεσία λειτουργεί επί 24ώρου βά- 
σεως. 

6. Το ότι οι ανωτέρω εργασίες δεν αποτελούν συνηθι¬ 
σμένες υπερωριακές ενασχολήσεις των υπαλλήλων, απο¬ 
φασίζουμε: 

Εγκρίνουμε για το έτος 2005 την καθιέρωση εξακοσίων 
ενενήντα (690) κατ’ άτομο ωρών, υπερωριακής απασχό¬ 
λησης έκτων οποίων είναι πεντακόσιες (500) απογευμα¬ 
τινής υπερωριακής απασχόλησης και εκατόν ενενήντα 
(190) νυκτερινές και εξαιρέσιμες πέραν του κανονικού 
ωραρίου εργασίας στους υπαλλήλους Πολιτικής Προ¬ 
στασίας α) Στέφανου Δημητρακόπουλου, β) Ιωάννη Μά¬ 
νου και γ) Ευαγγελίας Αστάρα διότι οι προαναφερόμενοι 
υπάλληλοι απασχολούνται οποιαδήποτε ημέρα και ώρα 
του 24ώρου απογευματινές και νυχτερινές και εξαιρέσι¬ 
μες ημέρες πέραν του κανονικού ωραρίου εργασίας, για 
την αντιμετώπιση έκτακτης ανάγκης (Κατάσταση κινητο¬ 
ποίησης Πολιτικής Προστασίας - Κατάσταση ετοιμότη¬ 
τας, κατάσταση έκτακτης ανάγκης) Ν. 3013/2002 «Περί 
Πολιτικής Προστασίας», επειδή η Πολιτική Προστασία 
αποβλέπει στην προστασία της ζωής, υγείας και περιου¬ 
σίας των πολιτών από φυσικές, τεχνολογικές και λοιπές 
καταστροφές που προκαλούν καταστάσεις εκτάκτου 
ανάγκης κατά τη διάρκεια Ειρηνικής περιόδου. 

Από την απόφαση αυτή προκαλείται δαπάνη ύψους 
14.000 ευρώ που θα βαρύνει τον προϋπολογισμό της 
ΝΑΜ από τους εξής ΚΑΕ. 

α) ΚΑΕ 051-0511, β) ΚΑΕ 051-0512, γ) ΚΑΕ 312-0511, δ) 
ΚΑΕ 312-0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 1 Μαρτίου 2005 
Ο Νομάρχης 
ΓΙΑΝΝΗΣ ΠΡΙΝΤΖΟΣ 
-♦- 

Αριθ. 2911 (9) 

Καθιέρωση υπερωριακής εργασίας στους υπαλλήλους 
της Δ/νσης Αγροτικής Ανάπτυξης Ροδόπης για την πα¬ 
ράδοση των καπνών για το χρονικό διάστημα από 
1.2.2005 έως 30.6.2005. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Π.Δ. 30/1996 «Περί Νομαρχιακής 
Αυτοδιοίκησης». 

2. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α.». 

3. Τις διατάξεις του άρθρου 10 του Ν. 2732/1999 (ΦΕΚ 
154 Α’) σχετικά με την υπερωριακή απασχόληση υπαλλή¬ 
λων. 

4. Τις διατάξεις του άρθρου 35 της παρ. 7 του Ν. 
2738/9.9.1999 (ΦΕΚ 180 Α’) από το οποίο προκύπτει ότιτις 
αρμοδιότητες για την καθιέρωση της υπερωριακής εργα¬ 
σίας για προσωπικό που υπηρετεί στην Νομαρχιακή Αυ¬ 
τοδιοίκηση ασκεί ο οικείος Νομάρχης. 

5. Το γεγονός ότι μετά την διάλυση του Εθνικού Οργα¬ 
νισμού Καπνού μεταβιβάσθηκαν οι σχετικές αρμοδιότη¬ 
τες για τον καπνό στις Νομαρχιακές Αυτοδιοικήσεις 

6. Ότι υπάρχει άμεση και πραγματική ανάγκη καθιέρω¬ 
σης υπερωριακής εργασίας για τους υπαλλήλους της 
Δ/νσης Αγροτικής Ανάπτυξης Ροδόπης κατά την παράδο¬ 
ση των καπνών από τους παραγωγούς στις επιχειρήσεις 
πρώτης μεταποίησης καθόσον η παρουσία των υπευθύ¬ 
νων ελεγκτών σημαίνει έλεγχος και κατοχύρωση της Κοι¬ 
νοτικής πριμοδότησης. 

7. Την υπ’ αριθ. 568/22.2.2005 βεβαίωση της Δ/νσης Οι¬ 
κονομικών Υπηρεσιών με την οποία βεβαιούται η ύπαρξη 
πίστωσης ποσού 10.000 ευρώ στον προϋπολογισμό Οι¬ 
κονομικού έτους 2005, αποφασίζουμε: 

Εγκρίνουμε την καθιέρωση υπερωριακής εργασίας 
στους υπαλλήλους της Δ/νσης Αγροτικής Ανάπτυξης Ρο¬ 
δόπης για την παράδοση των καπνών για το χρονικό διά¬ 
στημα από 1.2.2005 έως 30.6.2005 ως εξής: 

1. Δικαιούχοι 20 υπάλληλοι της Δ/νσης Αγροτικής Ανά¬ 
πτυξης 

2. Σύνολο ωρών υπερωριακής εργασίας 2.200 

3. Ύψος συνολικής δαπάνης 10.000 ευρώ. 

Η απόφαση αυτή, η ισχύς της οποίας αρχίζει ένα (^μή¬ 
να πριν την δημοσίευσή της, να δημοσιευθεί στην Εφημε¬ 
ρίδα της Κυβερνήσεως. 

Κομοτηνή, 1 Μαρτίου 2005 

Ο Νομάρχης 
ΑΡΙΣΤ. ΓΙΑΝΝΑΚΙΔΗΣ 


Αριθ. 14 (10) 

Έγκριση υπερωριακής απασχόλησης των υπαλλήλων 
του Δημοτικού Γυμναστηρίου Βύρωνα. 

Ο ΠΡΟΕΔΡΟΣ ΤΟΥ Δ.Σ. 

ΔΗΜΟΤΙΚΟΥ ΓΥΜΝΑΣΤΗΡΙΟΥ ΒΥΡΩΝΑ 

1. Έχοντας υπόψη τις διατάξεις: 

α) του Ν. 1188/1981 περί καταστάσεως προσωπικού 
των Ο.Τ.Α. (ΦΕΚΑ’ 204) και τις κωδικοποιήσεις του 

β) του Ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημόσιου, Ν.Π.Δ.Δ. και Ο.Τ.Α» 
(ΦΕΚ297/Α’) 

γ) τις διατάξεις του αρ. 14, (αρ. 26 Ατού Π.Δ. 410/1995) 
του Ν. 2880/2001 

δ) την προσαρμογή της συστατικής πράξης του Ν.Π. 
«Εθνικό Στάδιο Βύρωνα» (Β.Δ. 575/1971 ΦΕΚ 173/1971) 
στις διατάξεις του Δ.Κ.Κ. με την υπ’ αριθμ. 21364 απόφα¬ 
ση της Περιφέρειας Αττικής (ΦΕΚ 418/β'/11.4.2001), με 
την οποία συστήνεται ίδιο Ν.Π. με την επωνυμία «ΔΗΜΟ¬ 
ΤΙΚΟ ΓΥΜΝΑΣΤΗΡΙΟ ΒΥΡΩΝΑ» 

ε) τις διατάξεις του δημοσίου λογιστικού (Ν. Δ. 496/ 
1974) 

στ) τις διατάξεις του Δ.Κ.Κ. (Π.Δ. 410/1995) και ιδίως 
των άρθρων 198, 199, 200 (παρ. 1,3 &4), 203 και 262. 

2. Την υπ’ αριθμ. 28/27.1.2005 (πρακτικό 2) απόφαση 
του Δημοτικού Συμβουλίου του Δήμου Βύρωνα με θέμα: 
«Ορισμός μελώντου Δ.Σ. του Ν.Π. Δημοτικό Γυμναστήριο 
Βύρωνα». 

3. Τον προϋπολογισμό οικονομικού έτους 2005 του 
Ν.Π.Δ.Δ. «Δημοτικό Γυμναστήριο Βύρωνα», όπως επικυ¬ 
ρώθηκε από την Περιφέρεια Αττικής (αρ. πρωτ. 4156/ 
19.2.2004). 

4. Την υπ’ αριθμ. 6/10.2.2005 απόφαση του Διοικητικού 
Συμβουλίου του Δ.Γ. Βύρωνα με θέμα «Εργασία κατά τις 
εξαιρέσιμες ημέρες νυχτερινές ώρες και υπερωρίες το 
έτος 2004 (έγκριση από Περιφέρεια)». 

5. Την εγκύκλιο της Περιφέρειας Αττικής αρ. 16925/ 
1.4.2004 με θέμα «Δημοσίευση αποφάσεων για υπερω- 
ριακή εργασία». 

6. Το γεγονός ότι το Δημοτικό Γυμναστήριο Βύρωνα, 
λειτουργεί από της 7.00 π.μ. έως και τις μεταμεσονύκτιες 
ώρες συνεχώς όλες τις ημέρες της εβδομάδας, αποφασί¬ 
ζουμε: 

Να εργάζεται το μόνιμο προσωπικό (8 υπάλληλοι) καθ’ 
υπέρβαση της υποχρεωτικής εβδομαδιαίας εργασίας, 
υπερωριακά κατά τις εργάσιμες ημέρες και κατά ανώτα¬ 
το όριο εξήντα (60) ώρες ανά υπάλληλο, καθώς και τις Κυ¬ 
ριακές, εξαιρέσιμες και νυχτερινές ώρες κατά δέκα έξι 
(16) ώρες ανώτατο όριο κατά περίπτωση ανά υπάλληλο, 
η δε σχετική δαπάνη έχει προβλεφθεί στους οικείους κω¬ 
δικούς εξόδων Κ.Α. 6012, 6051, 6055 του επικυρωμένου 
προϋπολογισμού έτους 2005 (σύνολο 40.000 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βύρωνος, 11 Φεβρουάριου 2005 

Ο Πρόεδρος του Δ.Σ. 

ΠΟΛΥΚΑΡΠΟΣ ΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




